| Ruklos piliakalnis |
| --- |
| Piliakalnis 2016 m. kovo mėn. |
| 

Ruklos piliakalnisRuklos piliakalnis

 |
| Koordinatės  | 

|  |
| --- |
| 55°3′22.3″ š. pl. 24°22′45.6″ r. ilg.﻿ / ﻿55.056194°š. pl. 24.379333°r. ilg.﻿ / 55.056194; 24.379333Koordinatės: 55°3′22.3″ š. pl. 24°22′45.6″ r. ilg.﻿ / ﻿55.056194°š. pl. 24.379333°r. ilg.﻿ / 55.056194; 24.379333 |

 |
| Vieta | Jonavos rajonas |
| Seniūnija | Ruklos seniūnija |
| Aukštis | 15 m |
| Plotas | 8x6 |
| Naudotas | XIV a. |
| Tirtas | 1997 m. |
| Registro Nr. | AR1893/ 17158 /A279 |

**Ruklos piliakalnis**, *Koplyčkalnis* – piliakalnis Jonavos rajono savivaldybės teritorijoje, Ruklos miestelio šiauriniame pakraštyje. Pasiekiamas plentu  **143**  Jonava–Žasliai–Kloniniai Mijaugonys , yra dešinėje, į pietvakarius nuo plento (čia piliakalnio šlaitas nusileidžia į pakelę). Rukloje, Piliakalnio gatvės tęsinyje, patenkama ant piliakalnio viršutinės aikštelės. Šalia išlikę buvusių statinių pamatai. Rytiniame ir vakariniame šlaituose įrengti takai nusileisti į Neries slėnį. 

Rytinis šlaitas sutvirtintas mediniais poliais, čia įrengtas takas nusileisti link plento

Piliakalnis
-----------

Piliakalnis įrengtas Neries slėnio ir bevardžio upelio suformuotame aukštumos kyšulyje. Aikštelė trikampė, pailga šiaurės rytų – pietvakarių kryptimi, 8 m ilgio, 6 m pločio pietvakarių pakraštyje. Čia iš priemolio supiltas 2 m aukščio, 13 m pločio, 5 m pločio viršuje pylimas, už kurio iškastas 10 m pločio, 1 m gylio griovys. Šlaitai statūs, 15 m aukščio.

Piliakalnį labai sužalojo tarybiniai kareiviai, aikštelės centre iškasę didžiulę duobę, o į pylimą įkasę sandėliuką. Archeologinių tyrimų metu jo vieta užpilta, pats piliakalnis intensyviai tvarkomas: sandėliukas demontuotas, duobės užpiltos, pietiniame šlaite ėjusio kelio vietoje įrengti laiptai, aikštelėje pastatyti suoliukai, nukirsta dauguma medžių; nugriauta dalis garažų priešais piliakalnį. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 2400 m².

Archeologinėje literatūroje minima senovės gyvenvietė (į pietvakarius nuo piliakalnio) ir antrasis piliakalnis Rukloje. Šie objektai buvo sunaikinti įrengiant karinę teritoriją.

Tyrimai
-------

1997 m. Gintautas Zabiela ištyrė piliakalnio liekanas: visą aikštelę, padarė pylimo pjūvį. Nustatyta, kad pylimas piltas per vieną kartą, ant jo XIV a. stovėjęs stulpinės konstrukcijos pastatas -­ greičiausiai apžvalgos bokštas, kurio pamatas ir buvo minėtas pylimas – rasta 23 cm skersmens, 2,3 m gylio stulpavietė.

Piliakalnis datuojamas XIV a.

|  |
| --- |
| Aplinkiniai piliakalniai |
|  | Laukagalių piliakalnis 6 km  Lokėnėlių piliakalnis 5 km | Piliakalnių piliakalnis (Jonava) 18 km | Dubių piliakalnis 11 km  Sližių piliakalnis 14 km |  |
| Piepalių piliakalnis 40 km |  | Padaigų piliakalnis 3 km  Mančiušėnų piliakalnis 16 km |
| Mažųjų Žinėnų piliakalnis 17 km  Karmėlavos piliakalnis 21 km | Bijautonių piliakalnis 25 km | Tartoko piliakalnis 6 km |

Šaltiniai
---------


* Lietuvos Respublikos istorijos ir kultūros paminklų sąrašas.
* Valstybės archeologijos komisijos medžiaga. KPC archyvas F.1. Ap.1. B.62. P.71-77.
* Bronius Dakanis. Mažai žinomi Lietuvos piliakalniai // Kultūros paminklai. V. 1994. T.1. P.51.
* Gintautas Zabiela. Lietuvos medinės pilys. V. 1995. P.249.
* Gintautas Zabiela. Ruklos piliakalnio tyrinėjimai 1997 metais // Archeologiniai tyrinėjimai Lietuvoje 1996 ir 1997 metais. V. 1998. P.112-114.

Nuorodos
--------

* Lietuvos piliakalniai. Rukla
* Heritage.lt inf. Archyvuota kopija 2008-01-19 iš Wayback Machine projekto.